যোৱা ২ মে' তাৰিখে নগাঁও আৰু কাছাৰ কাগজ কল চৰকাৰে নিলাম কৰিবলৈ লোৱা কাৰ্যক প্ৰত্যাহ্বান জনাই কাগাছ পেপাৰ প্ৰজেক্ট ৱৰ্কাৰ্ছ ইউনিউনে এন চি এল এ টিৰ ওচৰত আবেদন জনাইছিল।
সেই আৱেদন অনুযায়ী বুধবাৰে ন্যায়াধীশ এছ জে মুখোপাধ্যায়, এ আই এছ চিমা আৰু কান্ঠী নাৰাহৰিৰে গঠিত তিনিজনীয়া বিচাৰপীঠে শুনানি গ্ৰহণৰ অন্তত কাগজ কল দুটা নিলাম অ্থবা বন্ধ কৰাৰ নিৰ্দেশ প্ৰত্যাহাৰ কৰিবলৈ চৰকাৰলৈ নিৰ্দেশনা জাৰি কৰিছে।
লগতে কাগজকল দুটাৰ বিষয়া কৰ্মচাৰীক চাকৰিৰ পৰা যাতে বৰ্খাস্ত কৰা নহয় আৰু অতি শীঘ্ৰে তেওঁলোকৰ প্ৰাপ্য ধন আদায় দিয়া হয় তাৰো নিৰ্দেশনা জাৰি কৰিছে।
বিচাৰপীঠখনে দিয়া নিৰ্দেশনাত এই কথাও কোৱা হয় যে- চৰকাৰে কাগজ কল দুটা কোনো কাৰণত নিলাম কৰিব নোৱাৰিব।
তেনে পৰিস্থিতিৰ সৃৃষ্টি হ'লেও বিষয়া-কৰ্মচাৰীৰ সৈতে কোম্পানীলৈ হস্তান্তৰহে কৰিব পাৰিব।
এনে পৰিস্থিতিত লিকুইডেটৰ কুলদীপ বাৰ্মা কাগজ কল দুটা পুনৰ উদ্ধাৰ আৰু বিষয়া-কৰ্মচাৰীয়ে পাবলগীয়া দৰমহাৰ ভাত্তা তথা বিধিসন্মত বকেয়া ধন আদায় দিয়াৰ বাবে কেন্দ্ৰীয় চৰকাৰৰ কাষ চাপিবৰ বাবেও নিৰ্দেশ দিয়ে।
